b'\n_START_ARTICLE_\nMaagereiret\n_START_PARAGRAPH_\nMaagereiret var forfatter Gabriel Scott sin bolig p\xc3\xa5 Brattekleiv p\xc3\xa5 Trom\xc3\xb8y i Arendal._NEWLINE_Huset ble bygget p\xc3\xa5 1840-tallet og sto p\xc3\xa5 festet grunn med en festeavgift p\xc3\xa5 to speciedaler. Da Scott kj\xc3\xb8pte huset i 1917 het huset \xc2\xabLunebo\xc2\xbb, men Scott ga det navnet \xc2\xabMaagereiret\xc2\xbb._NEWLINE_Scott bodde i huset til sin d\xc3\xb8d i 1958, og snaut 30 av hans b\xc3\xb8ker ble utgitt mens han bodde der, inkludert hans mest popul\xc3\xa6re; romanene Kilden (1918) og Det gylne evangelium (1921)._NEWLINE_Huset er sammen med nabohuset \xc2\xabEndresens pensjonat\xc2\xbb omfattet av en egen reguleringsplan hvor stedet er regulert til \xc2\xabspesialomr\xc3\xa5de med form\xc3\xa5l bevaring av bebyggelse/anlegg\xc2\xbb, men ikke fredet. Reguleringsplanen ble vedtatt av kommunestyret i Trom\xc3\xb8y, 18. februar 1985._NEWLINE_Huset er per 2010 i familiens eie.'